Duphaston a menštruácia
Dobrý deň, chcela by som sa opýtať. 10 dní pred začiatkom menzesu som ráno dostala mierne krvácanie. Doktor mi prrdpísal dufaston,tabletky mám vybrať celé balenie, avšak je to už 7. deň a krvácanie mám stále a pocit akokeby mi začal menzes.mám ho dobrať teda celé alebo radšej prestať? Ďakujem
Dobrý deň,
ďakujeme za Vašu otázku.
Liek Duphaston sa v prípade dysfunkčného krvácania podáva v dávke 10 mg dydrogesterónu 2-krát denne počas 5-7 dní. Pri pokračovaní liečby sa podáva 10 mg dydrogesterónu 2-krát denne od 11. do 25. dňa cyklu. Deň začiatku liečby a počet dní liečby závisí od individuálnej dĺžky cyklu. Preto v prípade, že sa u Vás dostavila menštruácia, pokračovanie v užívaní nie je nutné.
Prajem pekný zvyšok dňa.
S pozdravom
PharmDr. Veronika Kiabová